Na podlagi 25. člena Zakona o delovnih razmerjih (ZDR-1, Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE), v povezavi s 7. odst. 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) Agencija Republike Slovenije za okolje objavlja prosto strokovno-tehnično delovno mesto

**Strokovno raziskovalni sodelavec (m/ž), šifra DM 1014, v Službi za razvoj in raziskave, za nedoločen čas s polnim delovnim časom**

Kandidati, ki se bodo prijavili na prosto delovno mesto, morajo izpolnjevati naslednja pogoja:

* končano doktorsko izobraževanje (prejšnje)/doktorat znanosti (prejšnji) ali doktorsko izobraževanje (tretja bolonjska stopnja)/doktorat znanosti (tretja bolonjska stopnja) in
* najmanj 6 let delovnih izkušenj,
* publikacije s področja dejavnosti.

Delovne naloge:

* priprava strateških usmeritev za strokovno-raziskovalno delo v agenciji
* vodenje, organiziranje in načrtovanje dela pri strokovno-raziskovalnih nalogah ter projektih agencije
* samostojno opravljanje zahtevnejših strokovno-raziskovalnih nalog ter reševanje konkretnih strokovnih problemov
* sodelovanje pri večjih strokovno-raziskovalnih nalogah in projektih agencije
* usposabljanje in mentorstvo ostalim sodelavcem na področju strokovno-raziskovalnega dela
* sodelovanje pri organizaciji in izvedbi strokovnih posvetov z delovnega področja agencije
* predstavljanje rezultatov raziskovalnega dela ostalim sodelavcem in javnosti ter objavljanje rezultatov v strokovnih in znanstvenih publikacijah
* druge naloge, dodeljene s strani vodstva agencije in nadrejenih

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Prednost pri izbiri bodo imeli kandidati z znanstvenimi in strokovnimi objavami s področja oceanografije, kandidati z veljavnim raziskovalnim nazivom, primerljivim z nazivom strokovno raziskovalni sodelavec ter z izkušnjami z oceanografskim modeliranjem.

Z izbranim kandidatom bo sklenjeno delovno razmerje za sklenjeno za nedoločen čas s polnim delovnim časom. Izbrani kandidat bo delo opravljal v prostorih Agencije Republike Slovenije za okolje, Vojkova 1b, Ljubljana.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence,
4. seznam publikacij s področja dejavnosti.

Kandidati za razpisano prosto strokovno-tehnično delovno mesto strokovno raziskovalni sodelavec vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta Strokovno raziskovalni sodelavec (m/ž), šifra DM 1014, na Agenciji Republike Slovenije za okolje, pod zap. št. »10033-13/2021« na naslov: Agencija Republike Slovenije za okolje, Vojkova 1b, 1000 Ljubljana. Rok za prijavo je do vključno ponedeljka, 22. 3.2021 in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si***, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Neizbrani kandidati bodo pisno obveščeni o neizboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.